Diari Oficial de la Generalitat Valenciana


Sumari del DOGV 5426, del 11-01-2007 (2007/15451)

RESOLUCIÓ de 28 de desembre de 2006, del conseller de relacions institucionals i comunicació, per la qual es convoquen 35 beques per a la realització de pràctiques professionals de periodisme i audiovisuals.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15930


Data del document
:   28-12-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * assignació per estudis
    * professió de la comunicació
    * ajuda pública
    * suport econòmic

En el marc de la política adreçada a la millora i especialització dels professionals de la comunicació, el conseller de Relacions Institucionals i Comunicació, ordena la concessió de beques perquè els jóvens puguen accedir a la realització de pràctiques professionals, segons el que disposa el Decret 108/92 de 6 de juliol, del Govern Valencià, i la Llei General de Subvencions, pel qual es regula la concessió de beques.  
L'anterior actuació es troba arreplegada en els objectius i activitats de l'aplicació pressupostària 95.16.826.68 i hi ha suficient consignació pressupostària en el Projecte de Pressupost de la Generalitat per a l'exercici de 2007, i queda condicionada la resolució de la convocatòria a l'aprovació de l'esmentat pressupost. La dita concessió estarà condicionada a l'existència de crèdit suficient i adequat durant l'exercici 2008.  
En virtut de les facultats que em conferixen l'article 47.11 de la Llei d'Hisenda Pública i la resolució de 2 de novembre de 2004, del President de la Generalitat, que delega en el conseller de Relacions Institucionals i Comunicació determinades competències.  
RESOLC   
1. Convocar 35 beques per a realitzar pràctiques professionals de periodisme i audiovisuals durant un any.  
2. Aprovar les bases que s'adjunten, que han de regir la convocatòria.  
3. L'import de les beques entre el període comprés des de l'1 d'abril fins al 31 de desembre de 2007 serà finançat a càrrec de la línia T0592000, aplicació pressupostària 62.97.909.18, o equivalent del Pressupost de la Generalitat per a l'any 2007, per una quantia màxima de tres-cents quinze mil euros (315.000 euros), sempre que existisca crèdit adequat i suficient durant l'exercici 2007; i l'import entre el període comprés des de l'1 de gener fins al 31 de març de 2008 serà finançant a càrrec de la línia T0592000, aplicació pressupostària 76.22.167.36, o equivalent del Pressupost de la Generalitat per a l'exercici 2008, per una quantia màxima de cent cinc mil euros (105.000 euros), sempre que existisca crèdit adequat i suficient durant l'exercici 2008; la qual cosa equival a una suma anual de quatre-cents vint mil euros (420.000 euros);   
Contra la present resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua notificació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 28 de desembre de 2006.- El conseller de Relacions Institucionals i Comunicació (Delegació per Resolució de 2 de novembre de 2004): Vicente Rambla Momplet  
Bases de la convocatòria per a la concessió de 35 beques per a la realització de pràctiques professionals de periodisme i audiovisuals.  
1. Objecte  
Les beques tenen com a objecte la formació complementària i l'especialització de jóvens professionals de la comunicació periodística i audiovisual, a través de pràctiques en organismes de la Generalitat, així com en agències de notícies de la Comunitat Valenciana.  
2. Nombre i destinació de les beques  
Es convoquen 35 beques per a la realització de pràctiques de periodisme (classes PE) i audiovisuals (classe AU).  
Mitjançant la resolució del conseller de Relacions Institucionals i Comunicació, i amb caràcter previ a la seua adjudicació s'establirà el nombre de beques per cada classe així com la seua destinació.   
3. Dotació, duració i pagament de les beques  
La dotació de cada una de les beques és de mil euros mensuals bruts (1.000Euros).  
El període de benefici de les beques serà de 12 mesos, i s'iniciarà l'esmentat període l'1 d'abril de 2007 i finalitzarà el 31 de març de 2008.  
L'import de les beques s'abonarà mensualment, prèvia certificació de la directora general de Relacions Informatives  
4. Requisits  
Els aspirants hauran de reunir els requisits següents, a la data de finalització del termini de presentació d'instàncies, segons la classe de beca que sol·liciten.  
Classe PE. Llicenciatura en Ciències de la Informació, ranca de Periodisme o llicenciatura en Periodisme i Comunicació Audiovisual.  
Classe AU. Llicenciatura en Ciències de la Informació, branca d'Imatge Visual i Auditiva o llicenciatura en Comunicació Audiovisual.  
5. Formalització de les sol·licituds  
El model de sol·licitud (annex) estarà a disposició de les persones interessades en els punts següents:  
- Pàgina web de la Secretaria Autonòmica de Relacions amb l'Estat i Comunicació . http://www.pre.gva.es  
- En el Palau de Fuentehermosa, C/ Cavallers, 9, de València  
- En les oficines Prop de la Comunitat Valenciana,  
- En la Delegació de la Generalitat a Madrid, Españoleto, 25  
Els/es candidats/es hauran de presentar-ho degudament formalitzat en el registre siti en cada una de les direccions indicades o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú, i aportar la documentació següent:  
a) Títol de llicenciat homologat a Espanya.  
b) Currículum.  
c) Fotocòpia compulsada del DNI o document d'identitat de la UE.  
d) Expedient acadèmic amb la nota mitjana oficial compulsada  
e) Declaració jurada de no tindre cap relació amb aquelles activitats laborals que suposen una activitat semblant o que impedisquen el compliment de les obligacions com a becari i de no gaudir de cap altra beca per a la mateixa o semblant activitat, d'estar al corrent de les seues obligacions fiscals i de seguretat social i de disposar de cobertura sanitària, que haurà de ser substituïda pels corresponents certificats en el cas de resultar beneficiaris d'una beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.  
f) Declaració jurada de disponibilitat horària i disponibilitat de desplaçament.  
g) Declaració jurada en el cas d'haver sigut anteriorment beneficiat amb una beca de periodisme en la Generalitat, i aportar les dates i lloc de la dita beca.  
h) Qualssevol altres documents que acrediten la possessió de títols, mèrits docents, investigadors o professionals que es vullguen al·legar.  
i) Estos requisits hauran de complir-se la data de finalització de presentació d'instàncies (art.5.2 del Decret 108/1992)  
j) Acreditació de no incórrer en cap de les circumstàncies arreplegades en l'art. 13.2 de la Llei 38/2003,General de Subvencions, realitzada per mitjà de declaració responsable o qualsevol dels mitjans establits en l'article 13.7 de l'esmentada llei.  
k) Tots els documents s'acreditaran per mitjà de compulsa, en el moment de la presentació de les sol·licituds.  
6. Termini de presentació de les sol·licituds  
El termini de presentació de sol·licituds serà de 15 dies hàbils, comptats a partir de l'endemà al de la publicació d'esta convocatòria en el Diari Oficial de la Generalitat.  
7. Procés de selecció  
Per a l'examen de les sol·licituds de beques es constituirà una comissió avaluadora presidida pel conseller de Relacions Institucionals i Comunicació, Vicente Rambla Momplet, en virtut de les facultats que conferixen l'art. 47.11 de la Llei d'Hisenda Pública i la resolució de 2 de novembre del 2004 del President de la Generalitat per la qual delega en el conseller de Relacions Institucionals i Comunicació determinades atribucions; de la qual formaran part:  
Pilar Carbonell Escolano, directora general de Relacions Informatives .  
Ana Perales Estiguín, periodista adscrita a la Direcció General de Relacions Informatives.  
Josefa García Pastor, periodista adscrita a la Direcció General de Relacions Informatives.  
Arantxa Vallés Testeira, assessora de Premsa del conseller de Relacions Institucionals i Comunicació.  
Actuarà com a secretari, amb veu però sense vot, un tècnic designat pel conseller de Relacions Institucionals i Comunicació, Ana Avellana García, funcionària adscrita a la Direcció General de Relacions Informatives.  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot.   
La selecció dels/es becaris/es vindrà donada per la puntuació obtinguda per l'aplicació del barem següent:  
a) Expedient acadèmic: un màxim de 3 punts en funció de la nota mitjana obtinguda en l'expedient acadèmic, d'acord amb l'escala següent:  
Nota mitjana Aprovada: 1 punt  
 Notable: 2 punts  
 Excel·lent: 3 punts  
Les fraccions corresponents a les notes mitjanes s'arredoniran per excés, en el cas de ser estes superiors a 0'5.  
b) Coneixements de valencià: un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, convenientment acreditats pels certificats i títols que esta expedix, d'acord amb l'escala següent:  
Oral: 1 punts  
Elemental: 1'50 punts  
Mitjà 2'50 punts  
Superior 3 punts  
c) Coneixement d'altres idiomes comunitaris: un màxim d'1 punt segons les següents especificacions.  
I. Només tindran validesa els títols expedits per les escoles oficials d'idiomes i universitats, radicades en territori espanyol.  
II. Cada curs superat es puntuarà amb 0'10 punts amb el màxim total d'1 punt per al conjunt dels idiomes i cursos acreditats.  
d) Examen oral: un màxim de 10 punts. Per als periodistes es valoraran els coneixements sobre l'actualitat política, social i econòmica de la Comunitat Valenciana, així com de la Generalitat.   
Per als aspirants a la beca d'audiovisuals, amb la mateixa baremació, l'examen comptarà d'una prova de coneixements teoricopràctics, i una prova de càmera.  
e) Formació complementària: es valorara amb un màxim de 3 punts la formació complementària relacionada amb les ciències de la comunicació, màsters, congressos, cursos, etc. Només tindran validesa els cursos oficials 0,5 per cada un fins a un màxim de 3 punts.  
En finalitzar tots els exàmens orals, en un termini no superior a 15 dies, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.  
8. Concessió  
Les beques seran adjudicades per resolució del conseller de Relacions Institucionals i Comunicació, en virtut de les facultats que li conferix l'article 47.11 de la Llei d'Hisenda Pública i la Resolució de 2 de novembre de 2004, del President de la Generalitat, per la qual delega en el conseller de Relacions Institucionals i Comunicació determinades atribucions, a la vista de la proposta de la comissió avaluadora, en el termini màxim de dos mesos a partir de l'endemà al de la publicació d'esta resolució en el DOGV. (art.42.3 de la Llei 30/1992)  
La no resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades.  
La resolució de concessió de les beques serà publicada en el Diari Oficial de la Generalitat.  
9. Obligacions i incidències  
Les beques permetran l'especialització en la comunicació institucional, com també el coneixement intern dels gabinets de premsa dels organismes públics, i agències de notícies.  
La directora general de Relacions Informatives ordenarà les activitats, i establirà la dedicació i torns dels becaris. Així mateix, exercirà la tutoria sobre els becaris destinats en la Direcció General de Relacions Informatives  
Els becaris destinats en els Gabinets de Premsa d'altres conselleries, seran tutoriats pels respectius caps de premsa d'estes, i els becaris destinats en agències de notícies, seran tutoriados pel delegat/da de la dita agència. No obstant això, els respectius tutors, reportaran les activitats a la directora general de relacions informatives la qual revisarà i avaluarà la dedicació dels becaris, la seua formació, i la consecució dels objectius realitzats per estos.  
El temps destinat a la realització de les pràctiques, no excedirà de les 40 hores setmanals, la concessió de la distribució horària li correspondrà a cada tutor. Si l'horari comprén dies festius, tindran dret a 1 dia lliure per jornada d'assistència.  
Les beques objecte de la present convocatòria són incompatibles amb el benefici de qualsevol altra beca, ajuda o activitat laboral regular. La infracció d'esta regla deixarà sense efecte la beca adjudicada.  
Els becaris hauran de complir les obligacions, que amb caràcter bàsic, s'arrepleguen en l'art .14 de la Llei de Subvencions  
La condició de becari/a no genera cap relació laboral amb la Generalitat Valenciana, ni amb els mitjans de comunicació a què els becaris puguen anar destinats.  
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, quedarà en la situació administrativa que corresponga, d'acord amb la normativa sobre funció pública aplicable.  
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.  
Finalitzat el període de benefici de la beca i amb un informe previ pels servicis, la Direcció General de Relacions Informatives estendrà el pertinent certificat d'aprofitament, assistència i aptitud de la beca.   
El conseller de Relacions Institucionals i Comunicació en virtut de les facultats que li conferix l'article 47.11 de la Llei d'Hisenda Pública i la Resolució de 2 de novembre de 2004, del President de la Generalitat, delega en el conseller de Relacions Institucionals i Comunicació determinades atribucions, resoldrà les incidències que es produïsquen durant el període de benefici de les beques, i les deixarà sense efecte, amb audiència prèvia a l'interessat, en el cas que este incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixara de reunir els requisits exigits. Així mateix, el conseller de Relacions Institucionals i Comunicació tindrà la facultat d'interpretar el contingut de les presents bases, d'acord amb el que disposa l'article nové del Decret 108/1992 de 6 de juliol, del Govern Valencià, pel qual es regula la concessió de beques.  
10. Consignació pressupostària  
La consignació pressupostària per a atendre el pagament de les beques queda subordinada als crèdits autoritzats i consignats durant el període comprés des de l'1 d'abril fins al 31 de desembre de 2007, a càrrec de la línia T0592000, aplicació pressupostària 95.78.062.40 o equivalent del Pressupost de la Generalitat per a l'any 2007, per una quantia màxima de tres-cents quinze mil euros (315.000 euros),i l'import entre el període comprés des de l'1 de gener fins al 31 de març de 2008, serà finançant a càrrec de la línia T0592000 de l'aplicació pressupostària 06.08.438.76, o equivalent del Pressupost de la Generalitat per a l'exercici 2008, per una quantia màxima de cent cinc mil euros (105.000 euros), la qual cosa equival a una la màxima anual de quatre-cents vint mil euros (420.000 euros)